
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 318 

11 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση απόφασης για την χορήγηση ειδών ατο¬ 
μικής προστασίας σε υπαλλήλους της Υπηρεσίας 
Εκτύπωσης Εντύπων και Αξιών του Δημοσίου 
(Υ.Ε.Ε.Α.Δ.). 1 

Διαδικασία φορολογίας των ΚΤΕΛ Α.Ε., των ΚΤΕΛ, των 
μετόχων και των μελών αυτών. 2 

Απόφαση έκδοσης 3ετούς ομολόγου του Ε.Δ. λήξεως 
21 Ιουνίου 2007 με Δημόσια Εγγραφή για φυσικά 
πρόσωπα και με ημερομηνία 6.2.2004 . 3 

Καθορισμός αποζημίωσης Ομάδας Διοίκησης Έργου 
της Περιφέρειας Θεσσαλίας. 4 

Ανάθεση της Ταμιακής Διαχείρισης του Θεραπευτηρί¬ 
ου Χρόνιων Παθήσεων Δυτικής Αθήνας στην Τρά¬ 
πεζα της Ελλάδος. 5 

Ανάθεση της Ταμιακής Διαχείρισης του Θεραπευτηρί¬ 
ου Χρόνιων Παθήσεων Ανατολικής Αθήνας στην 
Τράπεζα της Ελλάδος. 6 

Καθορισμός αριθμού συνεδριάσεων και αποζημίωσης 
Υπευθύνου και μελών της Ομάδας Εργασίας της 
Γενικής Γραμματείας Δημόσιας Διοίκησης και Ηλε¬ 
κτρονικής Διακυβέρνησης του ΥΠ.ΕΣ.Δ.Δ.Α.». 7 

Καθιέρωση εργασίας πέραν του κανονικού ωραρίου 
για το μόνιμο πολ. προσωπικό της Ελληνικής Αστυ¬ 
νομίας για το Α' εξάμηνο 2004. 8 

Τροποποίηση και συμπλήρωση της 145/22.11.2002 
(ΦΕΚ 1574/16.12.2002 τ.Β') απόφασης Προέδρου 
Δ.Σ. «συγκρότηση του Περιφερειακού Συμβουλίου 
Επιλογής των Επιμελητών Ιατρών ΕΣΥ των Νοση¬ 
λευτικών Ιδρυμάτων αρμοδιότητας Β' ΠεΣΥΠ Νοτίου 
Αιγαίου». 9 


ΑΠΟΦΑΣΕΙ Σ 

Αριθ. 1012241/275 (1) 

Τροποποίηση απόφασης για την χορήγηση ειδών ατομι¬ 
κής προστασίας σε υπαλλήλους της Υπηρεσίας Εκτύ¬ 
πωσης Εντύπων και Αξιών του Δημοσίου (Υ.Ε.Ε.Α.Δ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τη διάταξη της παραγράφου 3 του άρθρου 7 της 
88555/30.9.88 κοινής υπουργικής απόφασης «Υγιεινή και 
ασφάλεια του προσωπικού του Δημοσίου, των ΝΠΔΔ και 
των ΟΤΑ» (ΦΕΚ 721/Β/4.10.88), η οποία κυρώθηκε με το 
άρθρο 39του Ν. 1836/89 (ΦΕΚ79 Α). 

2. Τις διατάξεις του άρθρου 27του Ν. 2081/92 (ΦΕΚ 154 
Α), με το οποίο προστέθηκε νέο άρθρο 29Α στο Ν. 
1558/85, όπως το α' εδάφιο της παρ. 2 του προστεθέντος 
άρθρου αντικαταστάθηκε με τις διατάξεις του άρθρου 1 
παρ. 2ατου Ν. 2469/97 (ΦΕΚ 38 Α). 

3. Τις διατάξεις του άρθρου 22 παρ. 3 του Ν. 2362/95 
(ΦΕΚ 247 Α). 

4. Τις διατάξειςτου Π.Δ/τος396/94 «Ελάχιστεςπροδια¬ 
γραφές ασφάλειας και υγείας για τη χρήση από τους ερ¬ 
γαζόμενους εξοπλισμών ατομικής προστασίας κατά την 
εργασία σε συμμόρφωση προς την οδηγία του Συμβουλίου 
89/656/ΕΟΚ» (ΦΕΚ220/Α). 

5. Την 117772/1813/0001/20.10.1998 κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Εργασίας και Κοινωνι¬ 
κών Ασφαλίσεων «Χορήγηση ειδών ατομικής προστασίας 
σε υπαλλήλους της Υπηρεσίας Εντύπων και Αξιώντου Δη¬ 
μοσίου (ΥΕΕΑΔ)» (ΦΕΚ 1142 Β'). 

6. Τα 463/0069/14.5.2001 και 98/0069/11.2.2002 έγγρα¬ 
φα της ΥΕΕΑΔ σχετικά με τη χορήγηση ειδών ατομικής 
προστασίας σε υπαλλήλους της. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους είκοσι δύο χιλιάδων 
ευρώ (22.000 ευρώ) περίπου, που θα βαρύνει τις πιστώ- 
σειςτου Προϋπολογισμού Εξόδωντου Υπουργείου Οικο¬ 
νομικών στον Ειδικό Φορέα 23610 και στους οικείους ΚΑΕ 
(1421, 1423, 1200, 1231,1400,0839). 

8. Τα επόμενα πέντε (5) έτη η προκαλούμενη δαπάνη 
κατ’ εκτίμηση θα ανέρχεται ετησίως στο ίδιο ποσό περί¬ 
που και θα αντιμετωπίζεται από πιστώσεις που θα εγγρά- 
φονται στον Προϋπολογισμό Εξόδωντου Υπουργείου Οι¬ 
κονομίας και Οικονομικών κατά τα αντίστοιχα οικονομικά 
έτη στον οικείο Ειδικό Φορέα και ΚΑΕ. 

9. Τις συνθήκες εργασίας του προσωπικού της Υπηρε¬ 
σίας Εκτύπωσης Εντύπων και Άξιων του Δημοσίου (ΥΕΕ- 
ΑΔ), αποφασίζουμε: 

Τροποποιούμε την παρ. 1 της 1117772/1813/0001/ 
20.10.1998 (ΦΕΚ 1142 Β') απόφασή μας, η οποία διαμορ¬ 
φώνεται ως ακολούθως: 

I. «1. Στο μόνιμο και με σχέση εργασίας ιδιωτικού δικαίου 
αορίστου χρόνου, καθώς και ορισμένου χρόνου προσω¬ 
πικό που εργάζεται στην Υπηρεσία Εκτύπωσης Εντύπων 
και Άξιων του Δημοσίου (ΥΕΕΑΔ), χορηγούνται τα κατω¬ 
τέρω είδη ατομικής προστασίας: 

Α. Άνδρες χειμερινά 
Δύο (2) παντελόνια από ύφασμα 
Δύο (2) πουλόβερ μάλλινα με μανίκια 
Δύο (2) ζεύγη υποδήματα 
Άνδρες θερινά 

Δύο (2) παντελόνια από ύφασμα 
Δύο (2) πουκάμισα εργασίας 
Δύο (2) ζεύγη υποδήματα 
Β. Γυναίκες χειμερινά 
Δύο (2) ρόμπες από ύφασμα 
Δύο (2) πουλόβερ μάλλινα 
Δύο (2) ζεύγη υποδήματα 
Γ υναίκες θερινά 
Δύο (2) φούστες από ύφασμα 
Δύο (2)μπλούζες βαμβακερές 
Δύο (2) ζεύγη υποδήματα 

II. Κατάτα λοιπά ισχύειη 1117772/1813/0001/20.10.1998 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Οικονομίας και Οικονομικών 
και Εργασίας και Κοινοτικών Ασφαλίσεων «Χορήγηση ει¬ 
δών ατομικής προστασίας σε υπαλλήλους της Υπηρεσίας 
Εντύπων και Αξιών του Δημοσίου (ΥΕΕΑΔ)». (ΦΕΚ 
1142/τ.Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΚΩΝ. ΣΚΑΝΔΑΛΙΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜ. ΡΕΠΠΑΣ 


Αριθ. 1011293/94/19/0014 (2) 

Διαδικασία φορολογίας των ΚΤΕΛ Α.Ε.,των ΚΤΕΛ, των 
μετόχων και των μελών αυτών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του Κώδικα Φ. Π.Α. (Ν. 2859/2000), όπως 
ισχύουν, και ειδικότερα: 

α) Τις διατάξεις της παραγράφου 1 του άρθρου 38. 

β) Τις διατάξεις της παραγράφου 3 του άρθρου 64. 

2. Τιςδιατάξειςτωνπεριπτώσεωνγη'καιστ'του άρθρου 
38του Π.Δ. 186/1992 (ΦΕΚ84Α'). 

3. Τις διατάξεις του Ν. 2963/2001, και ειδικότερα : 

α) Τις διατάξεις της παραγράφου 1 και της περίπτωσης 
β' της παραγράφου 2 του άρθρου 3. 

β) Τις διατάξεις της παραγράφου 4 του άρθρου 5. 

4. Την Οικ.Β-1189/37/8.1.2003 (ΦΕΚ 25 Β') απόφαση του 
Υπουργού Μεταφορών και Επικοινωνιών. 

5. ΤηνΟικ.Β36933/2804/26.6.2002 (ΦΕΚ 862 Β') απόφα¬ 
ση του Υπουργού Μεταφορών και Επικοινωνιών 

6. Την 1065956/863/Α0006/15.7.2003 (ΦΕΚ 985 Β') κοι¬ 
νή απόφαση του Πρωθυπουργού και του Υπουργού Οικο¬ 
νομίας και Οικονομικών περί καθορισμού αρμοδιοτήτων 
των Υφυπουργών Οικονομίας και Οικονομικών. 

7. Ότι από την απόφαση αυτή δεν προκαλείται δαπάνη 
σε βάροςτου Κρατικού Προϋπολογισμού, αποφασίζουμε: 

1. Τα ΚΤΕΛ που λειτουργούν με μορφή Ανώνυμης Εται¬ 
ρείας σύμφωνα με τις διατάξεις του άρθρου 3 του Ν. 
2963/2001, τα οποία εκμεταλλεύονται αστικά ή υπεραστι¬ 
κά λεωφορεία ιδιοκτησίας τους ή ιδιοκτησίας τρίτων, κα¬ 
θώς και οι μέτοχοι αυτών φυσικά ή νομικά πρόσωπα, 
έχουν τις υποχρεώσεις που προβλέπονται με τις διατά¬ 
ξεις του άρθρου 38 του Κώδικα Φ.Π.Α., για την υποβολή 
των δηλώσεων Φ.Π.Α., ανάλογα με την κατηγορία των βι¬ 
βλίων που τηρούν. 

2. Κάθε ΚΤΕΛ Α.Ε. συντάσσει κάθε τρίμηνο θεωρημένη 
από την αρμόδια Δ.Ο.Υ. εκκαθάριση προς κάθε ιδιοκτήτη 
εκμεταλλευτή αυτοκινήτου, μέχρι την 10η μέρα του επό¬ 
μενου μήνα από τη λήξη του κάθε τριμήνου, με ημερομη¬ 
νία έκδοσης την τελευταία ημέρα του προηγούμενου τρι¬ 
μήνου, στην οποία αναφέρονται: 

- τα ακαθάριστα έσοδα και οι δαπάνες που πραγματο¬ 
ποίησαν τα ΚΤΕΛ Α.Ε. μέσα στο ίδιο τρίμηνο σύμφωνα 
με την απόφαση Οικ.Β-1189/37/8.1.2003 του Υπουρ¬ 
γού Μεταφορών και Επικοινωνιών. 

- η συνολική αποζημίωση των ιδιοκτητών - μετόχων για 
την εκμίσθωση των λεωφορείων τους, η οποία διαχωρί¬ 
ζεται κατά συντελεστή Φ.Π.Α. όταν τα ΚΤΕΛ Α.Ε. εκτός 
από τα έσοδα από εισιτήρια για την μεταφορά επιβατών 
και των αποσκευώντους, που υπάγονται σε συντελεστή 
Φ.Π.Α. 8%, πραγματοποιούν και έσοδα από μεταφορά 
ασυνόδευτων δεμάτων και άλλες πράξεις που υπάγο¬ 
νται σε συντελεστή Φ.Π.Α. 18%. Γιατο διαχωρισμό αυτό 
εφαρμόζεται η αναλογία που έχουν ανά συντελεστή 
Φ.Π.Α. τα ακαθάριστα έσοδα της Α.Ε. το ίδιο τρίμηνο. 

-τα στοιχεία που προβλέπονται από το άρθρο 18 του 
Κ.Β.Σ., ο αριθμός κυκλοφορίαςτου αυτοκινήτου, το όνο¬ 
μα του ιδιοκτήτη ή στην περίπτωση περισσοτέρων συνι¬ 
διοκτητών την επωνυμία της κοινωνίας ή την επωνυμία 
του νομικού προσώπου, το ποσό της χιλιομετρικής απο¬ 
ζημίωσης (μισθώματος) κατά συντελεστή Φ.Π.Α. γιατο 
τρίμηνο που αφορά η εκκαθάριση και ο αναλογών Φ.Π.Α. 

3. Αμέσως μετά την έκδοσή της, η πιο πάνω εκκαθάριση 
παραδίδεται στον ιδιοκτήτη εκμεταλλευτή αυτοκινήτου 
που αφορά και αποτελεί για αυτόν, σύμφωνα με τις δια¬ 
τάξεις του Κ.Β.Σ., το νόμιμο φορολογικό στοιχείο κτήσης 
της χιλιομετρικής αποζημίωσης (μισθώματος) και συμπε- 
ριλαμβάνεται στις εκροές της φορολογικής περιόδου. 
Αντίστοιχα αποτελεί στοιχείο δαπάνης για το ΚΤΕΛ Α.Ε. 
και συμπεριλαμβάνεται στις εισροές της φορολογικής 
περιόδου. 

4. Τα ανωτέρω ισχύουν επίσης για τα ΚΤΕΛ που διατη¬ 
ρούν τη νομική τους μορφή κατά τις διατάξεις της παρα¬ 
γράφου 4 του άρθρου 5 του Ν. 2963/2001, καθώς και για 
τα μέλη αυτών φυσικά ή νομικά πρόσωπα, τα οποία εφαρ¬ 
μόζουν για τον υπολογισμό του μερίσματος που αναλο¬ 
γεί, την ισχύουσα για τα ΚΤΕΛ οικ.Β36933/2804/ 
26.6.2002 απόφαση του Υπουργού Μεταφορών και Επι¬ 
κοινωνιών. 

5. Ο ιδιοκτήτης του λεωφορείου (φυσικό ή νομικό πρό¬ 
σωπο) και προκειμένου περί συνιδιοκτησίας ή κοινωνία 
του Αστικού Κώδικα, υποχρεούται να τηρεί βιβλία με βά¬ 
ση τις διατάξεις του άρθρου 4 του ΚΒΣ, όχι κατώτερη της 
δεύτερης κατηγορίας, στα οποία θα καταχωρεί εκτός από 
τα στοιχεία που προβλέπουν οι διατάξεις του ΚΒΣ, το 
λαμβανόμενο μίσθωμα - μέρισμα, τον αναλογούντα 
Φ.Π.Α., τις λειτουργικές δαπάνες του λεωφορείου, για τις 
οποίες έχουν εκδοθεί στοιχεία στο όνομά του και σε ιδιαί¬ 
τερη στήλη τον εκπιπτόμενο Φ.Π.Α. 

6. Η ΑΥΟ Π. 1470/1405/410/ΠΟΛ.61 /24.2.1987 παύει να 
ισχύει από τη δημοσίευση της παρούσας. 

7. Εκκαθαρίσεις που έχουν εκδοθεί από τα ΚΤΕΛ Α.Ε. 
μέχρι τη δημοσίευση της παρούσας, σύμφωνα με την 
ΑΥΟ Π. 1470/1405/410/ ΠΟΛ.61/24.2.1987, γίνονται δε¬ 
κτές ως φορολογικό στοιχείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2003 

Ο ΥΦΥΠΟΥΡΓΟΣ 

ΑΠ.ΦΩΤΙΑΔΗΣ 

-*- 

Αριθ. 2/6071/0023Α (3) 

Απόφαση έκδοσης 3ετούς ομολόγου του Ε.Δ. λήξεως 21 
Ιουνίου 2007 με Δημόσια Εγγραφή για φυσικά πρόσω¬ 
πα και με ημερομηνία 6.2.2004. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». (ΦΕΚ 178Α/17.12.1990). 

2. Τις διατάξεις του άρθρου 1 του Ν. 2187/94 «Ρύθμιση 
θεμάτων δημοσίου χρέους» (ΦΕΚ 16Α/8.2.1994). 

3. Τις διατάξεις των άρθρων 5 έως και 12 του 
Ν.2198/1994 «Αύξηση αποδοχών δημοσίων υπαλλήλων 
εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άϋλοι τίτλοι)» (ΦΕΚ 43Α/22.3.1994). 


4. Τις διατάξεις των άρθρων 90 και 91 του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/27.11.1995). 

5. Τις διατάξεις του άρθρου 11 του Ν. 2459/1997 «Κα¬ 
τάργηση φορολογικών απαλλαγών και άλλες διατάξεις» 
(ΦΕΚ 17Α/18.2.1997), όπως τροποποιήθηκε με το άρθρο 
9τουΝ. 2579/98. 

6. Τις διατάξεις του άρθρου 15 του Ν. 2628/1998 «Σύ¬ 
σταση Νομικού Προσώπου Δημοσίου Δικαίου με την επω¬ 
νυμία Οργανισμός Διαχείρισης Δημοσίου Χρέους 
(Ο.Δ.ΔΗ.Χ.) και άλλες διατάξεις» (ΦΕΚ 151 Α/6.7.1998), 
καθώς και τις διατάξεις του άρθρου 31 του Ν. 2682/1999 
(ΦΕΚ 16 Α/1999). 

7. Τις διατάξεις του Ν. 2842/27.9.2000 «Λήψη συμπλη¬ 
ρωματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 
207/Α/27.9.2000). 

8. Τις διατάξεις του άρθρου 37 του Ν. 3130/28.3.2003 
(ΦΕΚ 76/Α) «Μισθώσεις ακινήτων για τη στέγαση Δημο¬ 
σίων Υπηρεσιών κ.α.δ.». 

9. Την 2021180/2981/0023/31.3.1997 απόφαση του 
Υπουργού Οικονομικών «Περί των δαπανών σύναψης, έκ¬ 
δοσης και εξυπηρέτησης κ.λπ. των δανείωντου δημοσίου 
(ΦΕΚ 286/Β/10.4.1997)». 

10. Την 2/4627/0023/25.1.2001 απόφαση του Υπουργού 
Οικονομικών «Καθορισμός όρων, τύπου και κειμένου των 
ομολόγων Ελληνικού Δημοσίου σε Ευρώ, σταθερού επι¬ 
τοκίου». 

11. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτή¬ 
των του Υπουργού Οικονομίας και Οικονομικών στους 
Υφυπουργούς Οικονομίας και Οικονομικών. 

12. Το από 30.1.2004 έγγραφο του Ο.Δ.ΔΗ.Χ., αποφα¬ 
σίζουμε: 

Την έκδοση στις 6.2.2003, ομολόγωντου Ελληνικού Δη¬ 
μοσίου, σε άϋλη μορφή, σταθερού επιτοκίου, 3ετούς 
διάρκειας, και λήξης 21.6.2007. 

ΒΑΣΙΚΟΙ ΟΡΟΙ ΕΚΔΟΣΗΣ 

1. Οιτίτλοι, οι οποίοι θα διατεθούν με δημόσια εγγραφή, 
είναι ομόλογα του Ελληνικού Δημοσίου σε Ευρώ, σταθε¬ 
ρού επιτοκίου, διάρκειας τριών (3) ετών, με ημερομηνία 
έκδοσης 6.2.2004 και λήξης 21.6.2007. 

2. Τα ομόλογα είναι ανώνυμοι τίτλοι, φέρουν τοκομερί¬ 
δια, ένα για κάθε τοκοφόρο περίοδο με πρώτο τοκομερί¬ 
διο το οποίο αρχίζει την 6 Φεβρουάριου 2004 καιλήγειτην 
21 Ιουνίου 2005 (Ιοηρ οουροπ) και εκδίδονται σε άϋλη 
μορφή, είναι δε καταχωρημένα στο Σύστημα ΆϋλωνΤίτλων 
(Σ.Α.Τ.), που λειτουργεί στην Τράπεζα Ελλάδος. 

3. Η ονομαστική αξία των ομολόγων είναι 1.000 Ευρώ, 
ενώ η τιμή διάθεσης ορίζεται στο 100,749% της ονομα¬ 
στικής αξίας, δηλαδή ίση με τη μεσοσταθμική τιμή που 
διαμορφώθηκε στις 3 Φεβρουάριου 2004, στη δημοπρα¬ 
σία ομολόγων ίδιας ημερομηνίας έκδοσης και λήξης. 

4. Το ποσό της παραπάνω έκδοσης θα καθοριστεί με νε- 
ώτερη απόφασή μας. 

5. Το επιτόκιο των ομολόγων ορίζεται σε 3,25% ετησίως 
σταθερό για όλη την διάρκεια των ομολόγων. 

6. α. Τα ομόλογα αποφέρουν τόκο από την ημερομηνία 
έκδοσής τους προς επιτόκιο σταθερό για όλη τη διάρκειά 
τους. Ο τόκος υπολογίζεται στην ελάχιστη ονομαστική 

αξία € 1.000, με βάση τον πραγματικό αριθμό ημερών 
κάθε τοκοφόρου περιόδου και έτος 365 ή 366 ημερών 
{αοΙυαΙ/αοΙυαΙήδΜΑ)} και καταβάλλεται δεδουλευμένος. 

β. Η πρώτη ημερομηνία πληρωμής τόκου ορίζεται η 
21.6.2005 και για τα επόμενα έτη την ίδια ημερομηνία μέχρι 
την λήξη των ομολόγων, σε ετήσια βάση. Για την πρώτη 
ημερομηνία πληρωμής θα υπολογισθεί τόκος από την 6η 
Φεβρουάριου 2004 (συμπεριλαμβανομένης) μέχριτην21η 
Ιουνίου 2005 (μη συμπεριλαμβανομένης). Οι δεδουλευμέ¬ 
νοι τόκοι για το παραπάνω χρονικό διάστημα θα υπολογι- 
σθούνεπίτης ελάχιστης ονομαστικής αξίας (€ 1.000), επί 
το ονομαστικό επιτόκιο 3,25% και επί το κλάσμα ημερών 
136/366 (για το χρονικό διάστημα 6.2.2004 έως και 

20.6.2004) πλέον 365/365 επί το ονομαστικό επιτόκιο 
3,25% (για το χρονικό διάστημα 21.6.2004 έως και 

20.6.2005) . Οι δεδουλευμένοι τόκοι για το παραπάνω χρο¬ 
νικό διάστημα και για ονομαστική αξία€ 1.000 είναι€ 44,58. 

7. Η εξόφληση τωντίτλων θα γίνει στην ονομαστική τους 
αξία. 

Εάν κάποια ημερομηνία πληρωμής τόκου ή κεφαλαίου 
συμπέσει με μη εργάσιμη ημέρα, η εξόφληση θα γίνει την 
αμέσως επόμενη εργάσιμη, χωρίς να πληρωθεί πρόσθε¬ 
τος τόκος. Εργάσιμη ημέρα θεωρείται, η ημέρα κατά την 
οποία εκτελούνται πληρωμές στην Ελλάδα από τις εμπο¬ 
ρικές τράπεζες και τις αγορές συναλλάγματος και κατά 
την οποία λειτουργεί το σύστημα Τ.Α.Β.ΟΈ.Τ. 

8. Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

9. Οι λοιποί όροιτων ομολόγων είναι ίδιοι με αυτούς που 
ισχύουν και για τα λοιπά ομόλογα του Δημοσίου σε Ευρώ 
σταθερού επιτοκίου. 

10. Για τα ομόλογα αυτά, που θαεκδοθούν με δημόσια 
εγγραφή, θα εκδοθεί ξεχωριστός αριθμός Ι5ΙΝ (ΙδΙΝ Β). 
Το Β-Ι3ΙΝ δεν έχει παράγωγους τίτλους, δηλαδή δεν επι¬ 
τρέπεται η αποκοπή των τοκομεριδίων από το σώμα και 
αποτελεί μια από τις προϋποθέσεις για την φοροαπαλλα¬ 
γή· 

Β' ΔΙΑΔΙΚΑΣΙΑ ΔΙΑΘΕΣΗΣ ΜΕ ΔΗΜΟΣΙΑ ΕΓΓΡΑΦΗ 

1. Τα ομόλογα θα διατεθούν μόνο σε φυσικά πρόσωπα- 
κατοίκους της Ε.Ε., με δημόσια εγγραφή μέσω της Τρά¬ 
πεζας της Ελλάδος, των τραπεζών, των πιστωτικών ιδρυ¬ 
μάτων, των μελών του Χρηματιστηρίου Αξιών Αθηνών και 
λοιπών φορέων, που είναι εξουσιοδοτημένοι από την Τρά- 
πεζατης Ελλάδος. 

Η δημόσια εγγραφή για την διάθεση των ομολόγων θα 
αρχίσει την Δευτέρα 2 Φεβρουάριου 2004 και θα ολοκλη¬ 
ρωθεί την την Τετάρτη 4 Φεβρουάριου 2004. 

2. Οι επενδυτές κατά την διαδικασία της δημόσιας εγ¬ 
γραφής δηλώνουν υποχρεωτικά: 

Το Α.Φ.Μ.τους, 

Τη χώρα προέλευσης του Α.Φ.Μ. τους, 

Τον χειριστή τους στο Σ.Α.Τ., 

Τη μερίδα και τον λογαριασμό τους στο Σ.Α.Τ., 

Το ποσό των ομολόγων, για το οποίο επιθυμούν να εγ- 
γραφούν. 

3. Οι εγγραφές θα γίνονται σε πολλαπλάσια των 1.000 
Ευρώ, με κατώτερο όριο εγγραφής για κάθε επενδυτή τα 
1.000 Ευρώ και με ανώτερο ποσό εγγραφής και διάθεσης 
ομόλογα ονομαστικής αξίας 15.000 Ευρώ. Η κατανομή 
και οι εγγραφές, θα γίνονται από το Σ.Α.Τ. του Κ.Α.Α., σε 
πολλαπλάσια των 1.000 Ευρώ. 


Την ημερομηνία έκδοσης, οι φορείς που θα έχουν δια¬ 
θέσει ομόλογα με δημόσια εγγραφή, ενημερώνουντο σύ- 
στηματων άϋλων τίτλων της Τράπεζας της Ελλάδος κατά 
την συνήθη διαδικασία. 

4. Οι προσφερόμενοι με την παραπάνω διαδικασία τίτ¬ 
λοι θα είναι αφορολόγητοι, υπό την προϋπόθεση, ότι θα 
διακρατούνται μέχρι την λήξή τους. Το δικαίωμα της φο¬ 
ροαπαλλαγής προκύπτει αποκλειστικά από τις εγγραφές 
του Σ.Α.Τ. του Κεντρικού Αποθετηρίου Αξιών. 

5. Οι επενδυτές κάτοχοι των ομολόγων του Ι5ΙΝ Β μπο¬ 
ρούν για την πώληση των τίτλων τους, να απευθύνονται 
στις τράπεζες και τους λοιπούς εξουσιοδοτημένους φο¬ 
ρείς, οι οποίοι θα αγοράζουν τους τίτλους. 

6. Σε περίπτωση πώλησης των τίτλων από τα φυσικά 
πρόσωπα, χωρίς να έχει μεσολαβήσει πληρωμή τοκομε¬ 
ριδίου, θα γίνεται μόνο αλλαγή του ΙδΙΝ από Β σε Α και θα 
ισχύει φορολογικά ότι ισχύει για τα κανονικά τοκομερίδια. 

Σε περίπτωση που έχει μεσολαβήσει πληρωμή τοκομε¬ 
ριδίου, η παρακράτηση του φόρου των εισπραχθέντων 
τοκομεριδίων θα γίνεται σωρευτικά, δηλαδή ο φόρος για 
το σύνολο των εισπραχθέντων τοκομεριδίων καταβάλλε¬ 
ται άμεσα στη Τράπεζα της Ελλάδος, η οποία εν συνεχεία 
θα πιστώνει το Ελληνικό Δημόσιο. 

7. Η καταβολήτου αντιτίμου αγοράςτίτλων (δθΙΙΙθπιβπΙ) 
θα γίνει στις 6 Φεβρουάριου 2004. 

8. Για τη διάθεση των ομολόγων στο επενδυτικό κοινό 
από τις τράπεζες και λοιπούς εξουσιοδοτημένους φο¬ 
ρείς, θα δοθεί προμήθεια 0,15% επίσης θα δοθεί προμή¬ 
θεια στο Σ.Α.Τ. του Κεντρικού Αποθετηρίου Αξιών 0,04%. 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη σε βάρος του Κρατικού Προϋπολογισμού για 
το οικονομικό έτος 2003 και για τα επόμενα οικονομικά 
έτη, η οποία θα καλυφθεί από τις πιστώσεις που θα εγ- 
γράφονται στις κατ’ έτος προβλέψεις δαπανών εξυπηρέ¬ 
τησης του Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2004 

Ο ΥΦΥΠΟΥΡΓΟΣ 

ΝΙΚΟΣΦΑΡΜΑΚΗΣ 
-♦- 

Αριθ. 2/72119/0022 (4) 

Καθορισμός αποζημίωσης Ομάδας Διοίκησης Έργου 
της Περιφέρειας Θεσσαλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Των άρθρων 2 και 18 του Ν. 2503/1997 (ΦΕΚ107 Α) «Δι¬ 
οίκηση, οργάνωση, στελέχωση της Περιφέρειας, ρύθμιση 
θεμάτων για την Τοπική Αυτοδιοίκηση και άλλες διατάξεις». 

β) Του Ν. 2910/2001 (ΦΕΚ 91 Α') «Είσοδος και παραμο¬ 
νή αλλοδαπών στην Ελληνική Επικράτεια», όπως συμπλη¬ 
ρώθηκε με το άρθρο 22του Ν. 3013/2002 (ΦΕΚ 102 Α'). 

γ) Του άρθρου 40 του Ν. 849/1978 (ΦΕΚ 232 Α') «Περί 
ιδιωτικών επενδύσεων κ.λπ.» όπως συμπληρώθηκε με το 
άρθρο 8του Ν. 2129/1993 (ΦΕΚ57Α'). 

δ) Του άρθρου 29Ατου Ν. 1558/85. 

ε) Του άρθρου 17 του Ν. 3205/2003. 

2. Την 2141/23.12.1990 (ΦΕΚ 78/τ/Β') απόφαση του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης «Κανονισμός διαχείρισης των Περιφερειακών 
Ταμείων Ανάπτυξης». 

3. Την 38477/18.9.2003 απόφαση του Υπουργείου Εσω¬ 
τερικών, Δημόσιας Διοίκησης και Αποκέντρωσης με την 
οποία επιχορηγήθηκαν τα Περιφερειακά Ταμεία Ανάπτυ¬ 
ξης του Κράτους για την κάλυψη λειτουργικών και λοιπών 
δαπανών που προκύπτουν απάτη διαχείριση θεμάτων με- 
ταναστευτικής πολιτικής. 

4. Την 6320/1.10.2003 (ΦΕΚ 1509 Β') απόφαση του Γενι¬ 
κού Γραμματέα Περιφέρειας Θεσσαλίας «Συγκρότηση 
ομάδας διοίκησης έργου στην Περιφέρεια Θεσσαλίας». 

5. Την 2/80345/0004/8.11.99 (ΦΕΚ 2040 Β') κοινή Υπουρ¬ 
γική απόφαση «Μεταβίβαση εξουσίας υπογραφής σύμ¬ 
φωνα με το άρθρο7παρ. 1 του Ν. 1943/1991». 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του ΚΑΕ 2599 του 
Ειδικού Φορέα 07-110 του Προϋπολογισμού εξόδων του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, ύψους τριάντα χιλιάδων εξακοσίων (30.600) ευ¬ 
ρώ, οικονομικού έτους 2003, για την κάλυψη λειτουργικών 
και λοιπών δαπανών που προκύπτουν από τη διαχείριση 
θεμάτων μεταναστευτικής πολιτικής, αποφασίζουμε: 

1. Καθορίζουμε μηνιαία αποζημίωση 382,5 ευρώ για κά¬ 
θε μέλος της ΟΔΕ η οποία συγκροτήθηκε με την 14604/ 
7.10.2003 απόφαση του Γενικού Γραμματέα Περιφέρειας 
Θεσσαλίας για το χρονικό διάστημα από 1.10.2003 μέχρι 
30.11.2003. 

2. Η δαπάνη για την καταβολή της ανωτέρω αποζημίω¬ 
σης θα βαρύνει τις πιστώσεις του προϋπολογισμού εξό- 
δωντου Περιφερειακού Ταμείου Ανάπτυξης Περιφέρειας 
Θεσσαλίας οικονομικού έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Εσωτερικών, Δημόσιας Διοίκησης 
Οικονομίας και Οικονομικών και Αποκέντρωσης 

ΙΩΑΝΝΗΣ ΚΟΥΣΟΥΑΑΚΟΣ ΒΑΣΙΛΕΙΟΣ ΒΑΛΑΣΟΠΟΥΛΟΣ 

-♦- 

Αριθ. 2/6203/Α0024 (5) 

Ανάθεση της Ταμιακής Διαχείρισης του Θεραπευτηρίου 
Χρόνιων Παθήσεων Δυτικής Αθήνας στην Τράπεζατης 
Ελλάδος. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π ,Δ/τος « Διαχείριση 
Νομικών Προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ/γμα 496/74 «Περί λογιστικού ΝΠΔΔ». 

4. Το Π.Δ/γμα 299/85 (ΦΕΚ 111/Α/31.5.1985) «Σύσταση 
Ν.Π.Δ.Δ. με την επωνυμία «Β' Θεραπευτήριο Χρόνιων Πα¬ 
θήσεων Αθηνών» και έγκριση του Οργανισμού διοίκησης 
και λειτουργίας αυτού». 


5. Το Π.Δ/γμα 332/85 (ΦΕΚ 117/Α/31.5.1985) «Σύσταση 
Ν.Π.Δ.Δ. με την επωνυμία «Γ Θεραπευτήριο Χρόνιων Πα¬ 
θήσεων Αθηνών» και έγκριση του Οργανισμού διοίκησης 
και λειτουργίας αυτού». 

6. Το Π.Δ/γμα 27/85 (ΦΕΚ 10/Α/4.2.1985) «Μετατροπή 
του Κέντρου Χανσενικώντου Νοσοκομείου Λοιμωδών Νό¬ 
σων σε Ν.Π.Δ.Δ. με την επωνυμία «Κέντρο Κοινωνικής 
Αποκατάστασης Χανσενικών» και έγκριση του Οργανι¬ 
σμού αυτού. 

7. Το Ν. 3106/2003 (ΦΕΚ 30/Α/10.2.2003) «Αναδιοργά¬ 
νωση του Εθνικού Συστήματος Κοινωνικής Φροντίδας και 
άλλες διατάξεις». 

8. Το 1986/30.1.2004 έγγραφο της Τράπεζας της Ελλά¬ 
δος με το οποίο ζητείται το άνοιγμα λογαριασμού Ταμια¬ 
κής διαχείρισης του Θεραπευτηρίου Χρόνιων Παθήσεων 
Δυτικής Αθήνας στο Κεντρικό της Κατάστημα. 

9. Την 2/38554/0004/23.5.2000 απόφαση του Υπουργού 
Οικονομικών «Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντές 
ΠροϊσταμένουςΔ/νσεων κ.λπ.». 

10. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Θεραπευτηρί¬ 
ου Χρόνιων Παθήσεων Δυτικής Αθήνας, αποφασίζουμε: 

Η Ταμιακή διαχείριση του Θεραπευτηρίου Χρόνιων Πα¬ 
θήσεων Δυτικής Αθήνας να ασκείται από την Τράπεζα της 
Ελλάδος, σύμφωνα με τις διατάξεις του από 20.1.1932 
Π.Δ/τος «Διαχείριση Νομικών Προσώπων από την Τράπε¬ 
ζα της Ελλάδος» όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω Θεραπευτήριο Χρόνιων Παθήσεων θα εξυ¬ 
πηρετείται από την Τράπεζα της Ελλάδος - Κεντρικό Κα¬ 
τάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

Με εντολή Υπουργού 

Ο Διευθυντής 

ΓΕΩΡΓΙΟΣ ΙΟΡΔ. ΠΑΠΑΔΟΠΟΥΛΟΣ 

-♦- 

Αριθ. 2/6201/Α0024 (6) 

Ανάθεση της Ταμιακής Διαχείρισης του Θεραπευτηρίου 
Χρόνιων Παθήσεων Ανατολικής Αθήνας στην Τ ράπεζα 
της Ελλάδος. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος « Διαχείριση 
Νομικών Προσώπων από την Τ ράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π.Δ/τος». 

3. Το Π.Δ/γμα 496/74 « Περί λογιστικού ΝΠΔΔ». 

4. Το Π.Δ/γμα 339/85 (ΦΕΚ 118/Α/31.5.1985) «Σύσταση 
Ν. Π ,Δ.Δ. με την επωνυ μία «Α' Θεραπευτήριο Χρόνιων Πα¬ 
θήσεων Αθηνών» και έγκριση του Οργανισμού διοίκησης 
και λειτουργίας αυτού». 

5. Το Π.Δ/γμα 28/85 (ΦΕΚ 10/Α/4.2.1985) «Μετατροπή 
του Ν.Π.Δ.Δ. “Στέγες Υπερηλίκων Αττικής” σε Θεραπευ¬ 
τήριο Χρόνιων Παθήσεων με την επωνυμία “Γ Θεραπευ¬ 
τήριο Χρόνιων Παθήσεων Αθηνών” και έγκριση του Ορ¬ 
γανισμού διοίκησης και λειτουργίας αυτού». 

6. Το Ν. 3106/2003 (ΦΕΚ 30/Α/10.2.2003) «Αναδιοργά¬ 
νωση του Εθνικού Συστήματος Κοινωνικής Φροντίδας και 
άλλες διατάξεις». 

7. Το 1987/30.1.2004 έγγραφο της Τράπεζας της Ελλά¬ 
δος με το οποίο ζητείται το άνοιγμα λογαριασμού Ταμια¬ 
κής διαχείρισης του Θεραπευτηρίου Χρόνιων Παθήσεων 
Ανατολικής Αθήνας στο Κεντρικό της Κατάστημα. 

8. Την 2/38554/0004/23.5.2000 απόφαση του Υπουργού 
Οικονομικών «Μεταβίβαση της εξουσίας να υπογράφουν 
με εντολή Υπουργού στο Γεν. Γραμματέα, Γεν. Δ/ντές 
Προϊσταμένους Δ/νσεων κ.λπ.». 

9. Το γεγονός ότι με την απόφαση αυτή δεν προκαλείται 
δαπάνη σε βάρος του Προϋπολογισμού του Θεραπευτηρί¬ 
ου Χρόνιων Παθήσεων Ανατολικής Αθήνας, αποφασίζουμε: 

Η Ταμιακή διαχείριση του Θεραπευτηρίου Χρόνιων Πα¬ 
θήσεων Ανατολικής Αθήνας να ασκείται από την Τράπεζα 
της Ελλάδος, σύμφωνα με τις διατάξεις του από 
20.1.1932 Π.Δ/τος «Διαχείριση Νομικών Προσώπων από 
την Τράπεζα της Ελλάδος» όπως αυτό τροποποιήθηκε με 
το από 7.10.1958 Β.Δ/γμα. 

Το ανωτέρω Θεραπευτήριο Χρόνιων Παθήσεων θα εξυ¬ 
πηρετείται από την Τράπεζα της Ελλάδος - Κεντρικό Κα¬ 
τάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

Με εντολή Υπουργού 
Ο Διευθυντής 

ΓΕΩΡΓΙΟΣ ΙΟΡΔ. ΠΑΠΑΔΟΠΟΥΛΟΣ 
-Φ- 

Αριθ. ΔΙΔΚ/Φ.38/4/2647 (7) 

Καθορισμός αριθμού συνεδριάσεων και αποζημίωσης 
Υπευθύνου και μελών της Ομάδας Εργασίας της Γενι¬ 
κής Γραμματείας Δημόσιας Διοίκησης και Ηλεκτρονι¬ 
κής Διακυβέρνησης του ΥΠ.ΕΣ.Δ.Δ.Α.». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 3205/2003 (ΦΕΚ 297/Α/ 
23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

β) Του άρθρου 40 του Ν. 849/1978 (ΦΕΚ 232/Α/78), 
όπως τροποποιήθηκε με το άρθρο 3 του Ν. 2129/1993 
«Αύξηση συντάξεων και άλλες διατάξεις». 

γ) Της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29 στο Ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997 (ΦΕΚ 38/Α/14.3.1997) «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις». 

ε) Του Π.Δ. 373/1995 (ΦΕΚ 201/Α/14.9.1995) «Συγχώ¬ 
νευση των Υπουργείων Προεδρίας της Κυβέρνησης και 


Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων του». 

στ) Του Π.Δ. 400/1995 (ΦΕΚ226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Τη ΔΙΔΚ/Φ.38/4/2642/6.2.2004 απόφαση «Συγκρότη¬ 
ση και ορισμός μελών Ομάδας Εργασίας στη Γενική 
Γραμματεία Δημόσιας Διοίκησης και Ηλεκτρονικής Δια¬ 
κυβέρνησης του ΥΠ.ΕΣ.Δ.Δ.Α.». 

3. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού, ύψους τριάντα χιλιάδων (30.000) ΕΥΡΩ για 
το οικονομικό έτος 2004, που θα καλυφθεί από τις πιστώ¬ 
σεις του Φ.07-150 ΚΑΕ 5255, αποφασίζουμε: 

1. Καθορίζουμε ο αριθμός των εκτός ωραρίου συνε- 
δριάσεωντης Ομάδας Εργασίας - που συγκροτήθηκε στη 
Γενική Γραμματεία Δημόσιας Διοίκησης και Ηλεκτρονι¬ 
κής Διακυβέρνησης του ΥΠ.ΕΣ.Δ.Δ.Α. με τη ΔΙΔΚ/Φ.38/ 
4/2642/6.2.2004 απόφαση - να είναι μέχρι και 8 (οκτώ) το 
μήνα για το χρονικό διάστημα από 1.1.2004 μέχρι 
31.7.2004. 

2. Καθορίζουμε - σύμφωνα με τα οριζόμενα στη διάτα¬ 
ξη της περ. β'της παρ. 2του άρθρου 17του Ν. 3205/2003 
- αποζημίωση , κατά συνεδρίαση, για τον Υπεύθυνο και τα 
μέλη της Ομάδας Εργασίας, ύψους σαράντα (40) Ευρώ 
για τον καθένα. 

3. Η ισχύς της απόφασης αυτής αρχίζει από 1.1.2004. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 6 Φεβρουάριου 2004 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-Φ- 

Αριθ. 8004/8/263β (8) 

Καθιέρωση εργασίας πέραν του κανονικού ωραρίου για 
το μόνιμο πολ. προσωπικό της Ελληνικής Αστυνομίας 
για το Α' εξάμηνο 2004 . 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 2362/1995 
(ΦΕΚ Α'- 247) «Περί Δημοσίου Λογιστικού Ελέγχου των 
δαπανών του Κράτους κ.λπ.». 

2. Τις διατάξεις του Ν. 2800/2000 «Αναδιάρθρωση Υπη¬ 
ρεσιών Υ.Δ.Τ., σύσταση Αρχηγείων Ελλην. Αστυνομίας 
και άλλες διατάξεις , καθώς και του Π.Δ. 14/2001, όπως 
τροποποιήθηκε με το άρθρο 1 του Π.Δ. 20/2002. 

3. Τις διατάξεις του άρθρου 16 του Ν. 3205/2003 (ΦΕΚ 

227 τ.Α') «Μισθολογικές ρυθμίσεις λειτουργών και υπαλ- 
λήλωντου Δημοσίου, Ν.Π.Δ.Δ. καιΟ.Τ.Α.». 

4. Τις διατάξεις του Π.Δ. 394/2001 (ΦΕΚ Α - 274) «Περί 
χρόνου εργασίας προσωπικού της ΕΛ.ΑΣ.». 

5. Την 2/4554/0022 από 27.1.2004 κοινή υπουργική από¬ 
φαση. 

6. Το γεγονός ότι από την παρούσα απόφαση προκα- 
λείται δαπάνη για το χρονικό διάστημα από 1.1.2004 μέ¬ 
χρι 31.6.2004, ποσού ογδόντα μία χιλιάδων τριακοσίων 
ευρώ (81.300) που θα καλυφθεί από τις γραμμένες πι¬ 
στώσεις του ΚΑΕ 0511 και εκατόν πενήντα οκτώ χιλιάδων 
διακοσίων ευρώ (158.200) που θα καλυφθεί από τις γραμ- 

μένες πιστώσεις του ΚΑΕ 0512 του προϋπολογισμού εξό¬ 
δων έτους 2004 της Ελληνικής Αστυνομίας Ε.Φ.43.110. 

7. Το γεγονός ότι το μόνιμο Πολ. Προσωπικό του Αρχη¬ 
γείου ΕΛ.ΑΣ πέραν των συνήθων καθηκόντων του έχει να 
αντιμετωπίσει επιπλέον επείγουσες και έκτακτες εργα¬ 
σίες που απορρέουν από την Ευρωπαϊκή Ένωση, τη συν¬ 
θήκη 30ΗΕΝΟΕΝ, την κάλυψη εθιμοτυπικών αναγκών 
της Ηγεσίας του Υπουργείου, τη μεταφορά υλικών σε όλη 
την χώρα, την επαναπροώθηση στα σύνορα οικονομικών 
προσφύγων, την προετοιμασία και αντιμετώπιση αυξημέ¬ 
νων κυκλοφοριακών αναγκών, τη συγκέντρωση και ανά¬ 
λυση στοιχείων, τροχαίων ατυχημάτων, τον έλεγχο δαπα¬ 
νών και υπομνημάτων για την γρήγορη αποκατάσταση 
της παγίας προκαταβολής, την έκτακτη απασχόληση στα 
εγκληματολογικά εργαστήρια, την προετοιμασία τον 
έλεγχο και κωδικοποίηση της μισθοδοσίας, απάτην αντι¬ 
μετώπιση θεμάτων, κατάστασης πολιτικού προσωπικού 
(μονίμου και επί συμβάση) καθώς και του προσωπικού 
των Πολιτικών Γραφείων Υ.Δ.Τ. την αντιμετώπιση καθα¬ 
ριότητας των Αστυνομικών καταστημάτων και την αντιμε¬ 
τώπιση των αυξημένων υπηρεσιακών αναγκών της Δ.Α. 
Ο.Α, το γεγονός ότι το Υπουργείο μας λόγω της ιδιομορ¬ 
φίας του, της φύσεως της αποστολής του, των ειδικών 
συνθηκών εργασίας που επικρατούν σ’ αυτό και στη δια- 
σπορά των υπηρεσιών του ανά την επικράτεια, δεν είναι 
δυνατόν να προβλεφθούν ώστε να καθορισθούν συγκε¬ 
κριμένες ημερομηνίες και ώρες υπερωριακής απασχόλη¬ 
σης του προσωπικού του, αποφασίζουμε: 

Καθορίζουμε το ανώτατο όριο σε αριθμό των υπαλλή¬ 
λων του μόνιμου Πολ. Προσωπικού της Ελληνικής Αστυ¬ 
νομίας, που μπορεί να εργάζεται υπερωριακά τις εργάσι¬ 
μες ημέρες σε εκατόν τριάντα (130) άτομα και τις Κυρια¬ 
κές και εξαιρέσιμες διακόσια είκοσι (220) άτομα κλάδων 
ΠΕ,ΤΕ,ΔΕ,ΥΕ για το χρονικό διάστημα από 1.1.2004 έως 
31.6.2004 και συνολικό αριθμό (36.720), τριάντα έξι χιλιά¬ 
δων επτακοσίων είκοσι ωρών. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Φεβρουάριου 2004 

Ο ΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 9 (9) 

Τροποποίηση και συμπλήρωση της 145/22.11.2002 (ΦΕΚ 
1574/16.12.2002τ.Β') απόφασης Προέδρου Δ.Σ. «συ¬ 
γκρότηση του Περιφερειακού Συμβουλίου Επιλογής 
των Επιμελητών Ιατρών ΕΣΥ των Νοσηλευτικών Ιδρυ¬ 
μάτων αρμοδιότητας Β' ΠεΣΥΠ Νοτίου Αιγαίου». 

Η ΠΡΟΕΔΡΟΣ 

ΤΟΥ Β' ΠΕΡΙΦΕΡΕΙΑΚΟΥ ΣΥΣΤΗΜΑΤΟΣ ΥΓΕΙΑΣ - 
ΠΡΟΝΟΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2889/2001 (ΦΕΚ 37/2.3.2001 τ. 


Α'), άρθρο 11, παρ. 8, σχετικά με την συγκρότηση Περι¬ 
φερειακών Συμβουλίων Επιλογήςτων Επιμελητών Ιατρών 
ΕΣΥ ανά ειδικότητα. 

2. ΤηΔΥ1δ/ΓΠ.Οικ. 102846/2.10.2001 απόφαση Υπουργού 
Υγείας - Πρόνοιας «Έναρξη λειτουργίας των Περιφερειακών 
Συμβουλίων Επιλογής των Επιμελητών Ιατρών ΕΣΥ». 

3. Τις 145/22.11.2002 (ΦΕΚ 1574/16.12.2002 τ. Β') και 
10/14.1.2003 (ΦΕΚ 1574/16.12.2002τ. Β') αποφάσεις Προ¬ 
έδρου Β' ΠεΣΥΠ Νοτίου Αιγαίου (ΦΕΚ 63/24.1.2003 τ. Β'). 

4. Τις διατάξεις του Ν. 3172/2003, άρθρο 20, παρ. Δ1, 
περ. δ'. 

5. Τις υποβληθείσες αρμοδίως προτάσεις, αποφασίζουμε: 

1. Τροποποιούμε και συμπληρώνουμε την 145/ 

22.11.2002 (ΦΕΚ 1574/16.12.2002 τ. Β') Απόφαση Προέ¬ 
δρου Δ.Σ. «συγκρότηση του Περιφερειακού Συμβουλίου 
Επιλογήςτων Επιμελητών Ιατρών ΕΣΥ των Νοσηλευτικών 
Ιδρυμάτων αρμοδιότητας Β' ΠεΣΥΠ Νοτίου Αιγαίου» με 
την ειδικότητα της Οδοντιατρικής και διορίζουμε πλην 
των κατωτέρω (λόγω θέσεως): 

Α) Το Διοικητή του Νοσοκομείου, για το οποίο γίνεται η 
κρίση, ως Πρόεδρο ή τον Αναπληρωτή Γενικό Διευθυντή 
του Β' ΠεΣΥ Νοτίου Αιγαίου όταν πρόκειται για Κέντρα Υγεί¬ 
ας, με αναπληρωτές τους νόμιμους αναπληρωτές τους. 

Β) Το Διευθυντή του οικείου τμήματος ή κλινικής του 
Νοσοκομείου ή τον Διευθυντή του Κέντρου Υγείας με 
αναπληρωτές τους νόμιμους αναπληρωτές τους. 

Γ) Το Διευθυντή της Ιατρικής Υπηρεσίας του Νοσοκο¬ 
μείου ή τον Πρόεδρο του Επιστημονικού Συμβουλίου του 
Β' ΠεΣΥΠ Νοτίου Αιγαίου όταν πρόκειται για Κέντρα Υγεί¬ 
ας, με αναπληρωτές τους νόμιμους αναπληρωτές τους, 

και τα κατωτέρω πρόσωπα ανά ειδικότητα: 

ΟΔΟΝΤΙΑΤΡΙΚΗ 

Δ) Γεωργιάδη Μάριο, Δ/ντή στο Νοσοκομείο Παίδων 
Πεντέλης ως κριτή - εισηγητή, με αναπληρωτή του τον Κα- 
τσικέρη Νικόλαο Δ/ντή στο ΓΝΑ «Γ. Γεννηματάς», προτει- 
νόμενους από το ΚΕΣΥ 

Ε) Τσαγκάρη Ευφροσύνη Αναπλ. Δ/ντρια στο ΓΝ Ρόδου 
ως κριτή - εισηγητή, με αναπληρώτριά της την Κάστρεν - 
Νινιού Σεσίλια Επιμελητή Α' στο ΓΝ Ρόδου, προτεινόμε- 
νους από την Ελληνική Οδοντιατρική Ομοσπονδία. 

3. Κατά τα λοιπά ισχύει η ανωτέρω απόφαση όπως τρο¬ 
ποποιήθηκε και συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 5 Φεβρουάριου 2004 
Η Πρόεδρος 
ΚΑΤΕΡΙΝΑ ΑΠΟΣΤΟΛΟΥ 









